Hannu Riikonen (taiteilija)

Hannu Riikonen (s. 13. joulukuuta 1945 Korpilahti) on suomalainen kuvanveistäjä ja taidemaalari. Riikosen naivistis-realistiset ja usein myös humoristiset teokset kuvaavat runsasmuotoisia ihmishahmoja ja eläimiä eri tilanteissa. Viimeaikaisissa teoksissa Riikosen ilmaisu on ollut pelkistetympää ja abstraktimpaa.

Riikosen Juice-veistos oli aiemmin esillä Tampereen rautatieasemaa vastapäätä Aula-baarissa.Juicen kirjasto ja kulttuuriraitti avattiin Elisa-uutiset 21.2.2012 Viitattu 15.11.2012. Teosten materiaaleina on maalattu kipsi, puu ja kevytmuovit. Hän käyttää tekniikkaa, jossa puu ja solumuovi päällystetään kankaalla sekä viimeistellään akryyliväreillä ja lakalla.Juhlanäyttely, Tampereen Taiteilijaseura. Viitattu 17.9.2010. 

Taiteilijanura

Kuvanvalmistusta ammattioppilaitoksessa opettanut Riikonen on taiteilijana itseoppinut.Päivi Ahdeoja: Flamencoa ja fantasiaa, Tuusulan taidemuseo, Taidekeskus Kasarmi. Viitattu 15.11.2012. Runsaasti näyttelyitä pitäneen Riikosen töitä oli ensi kerran esillä Nuorten näyttelyssä 1970. Hän liittyi 1972 Taidemaalariliittoon ja muutti 1973 Kuopioon ja 1975 Tampereelle. Riikonen alkoi 1976 tehdä myös kipsiveistoksia ja liittyi samana vuonna Tampereen Taiteilijaseuraan.Hannu Riikonen, kuvataiteilijamatrikkeli. Viitattu 20.12.2012.

Riikonen liittyi vuonna 1982 Suomen Kuvanveistäjäliittoon ja alkoi 1984 tehdä maalattuja puu- ja sekatekniikkaveistoksia sekä reliefejä. Riikonen kokeili 1980-luvulla myös video- ja tietokonetaidetta. Hän siirtyi 1990 myös veistosinstallaatioihin. Riikosen taidetta ollut esillä muun muassa Itäkeskuksen metroasemassa Helsingin juhlaviikkojen aikana 1987, Mäntän kuvataideviikoilla 1995 ja 2001 sekä kansainvälisessä kutsunäyttelyssä Pärnussa. Riikosen yksityisnäyttelyitä on ollut muun muassa Galleria Sculptorissa, Mikkelin, Oulun, Keravan ja Hämeenlinnan taidemuseoissaCV kuvataiteilijamatrikkeli (pdf) Viitattu 20.11.2012. sekä Kulttuuritalo Laikussa.

Tyyli

Riikonen aloitti dada- ja poptaide-vaikutteisilla esinekollaaseilla 1970-luvulla.Hannu Riikonen – Maalattuja teoksia 11.3.-29.3.2009. Helsingin taiteilijaseura, Galleria Katariina  Viitattu 20.11.2012. Riikosen tyyliä luonnehditaan usein naivismiksi, mutta hän soveltaa tyyliä varsin väljästi.Tikanojan taidekoti, arkisto. Hannu Riikonen — Miesten ehdoilla? 11.3 — 4.4.2000  Viitattu 15.11.2012. Mukana on muun muassa kitsch-sävytteistä banaaliuttaHannu Riikonen, Suomen kuvanveistäjäliitto  Viitattu 15.11.2012.
sekä satiirista kyynisyyttä.

Esittävät teokset käsittelevät usein yhteiskunnallisia teemoja pienen ihmisen näkökulmasta ja muun muassa suomalaisuuden olemusta. Ihmishahmot ovat enemmän tyyppejä kuin persoonia. Kansanominaisuuksiin viittaavat hahmot muistuttavat toisinaan myös ITE-taiteilijoiden veistoksista tuttuja ihmistyyppejä. Reliefeissä taas on opettavaisen kolmiulotteisen huoneentaulun tuntua.Jukka Yli-Lassila: Riikosen satiiri räiskyy väreissä. Helsingin Sanomat 18.3.2009. Viitattu 15.11.2012.

Kriitikko Hannu Castren on luonnehtinut Riikosen veistoksia piikiksi runsaassa lihassa. Castren on verrannut Riikosen pulleita figuureja Picasson 1920-luvun surrealistisiin mutta antiikin perinnettä jatkaviin hahmoihin, ja Aaltosen Hämeensillan veistoksiin.Huittinen katugalleria  Viitattu 15.11.2012. 

Myöhemmissä abstraktimmissa veistoksissa on kaksoiskuvamaisuutta, ne peilautuvat symmetrisesti eri suuntiin.Hannu Riikonen: maalauksia, veistoksia, installaatioita. Tampereen nykytaiteen museo, 1991. S.5.

Teosten vaiheita
Aiemmin Aula-baarissa ollut Riikosen Juicea esittävä veistos on nykyisin Juicen kirjastossa Tampellan alueella. Kirjasto on Viola-kodin tiloissa Reino & Aino Kotikenkä -yhtiön Arto Huhtisen lahjoittamana.
Maalattu kipsiveistos on vuodelta 1987.Kuvanveistäjäliitto 

Huomiota herätti 1990-luvulla myös Kerttu, joka synnytti Jyväskylän paikallislehdissä keskustelua "pornopatsaista". Kohun vuoksi teos jouduttiin poistamaan 1994 julkisista tiloista ja sijoittamaan kaupungintalolle kaupunginsihteerin huoneeseen.5.1.- Holvi Välisoitto Jyväskylän taidemuseo  Viitattu 15.11.2012.

Riikosen maalaus Miesten ehdoilla (1982) on Eero Koivistoisen levyn Kallista on ja halvalla menee kannessa.Taidetta levynkansissa – näyttely Raision kaupunginkirjaston musiikki- ja taideosastolla Viitattu 21.11.2012.

Julkiset teokset
 Vuoroin vieraissa 1978, Opettajainkoulutuslaitos, HämeenlinnaCV, Kuvanveistäjäliitto. Viitattu 15.11.2012.
 Salatut valheet, Tervetuloa ikävä ja Juice, 1981–87. Hotelli Tampere
 Diletantti 1986, Hakkarin yläaste, Lempäälä
 Citymies 1987, Hervannan ammattioppilaitos, Tampere

Lähteet

Kirjallisuutta
 Heinänen, Satu ja  Riikonen Hannu, 1991. Hannu Riikonen: maalauksia, veistoksia, installaatioita. Tampere: Tampereen nykytaiteen museo.


Aiheesta muualla
Hannu Riikosen kotisivut

Riikonen Taidemaalariliiton sivuilla 

Luokka:Suomalaiset taidemaalarit
Luokka:Suomalaiset kuvanveistäjät
Luokka:Naivistit
Luokka:Vuonna 1945 syntyneet
Luokka:Elävät henkilöt
Luokka:73.91 Suomen kuvanveiston historia